4. ΝΟΜΟΣ υπ’ αριθ. 2484 της 6/16 Μαΐου 1997 (ΦΕΚ Α΄75) Κύρωση πρόσθετου Πρωτοκόλλου στη Σύμβαση για την απαγόρευση ή περιορισμό χρήσης ορισμένων συμβατικών όπλων που μπορούν να θεωρηθούν ως εξαιρετικώς επιβλαβή ή ως προκαλούνται αδιακρίτως αποτελέσματα. ΠΡΟΣΘΕΤΟ ΠΡΩΤΟΚΟΛΛΟ ΣΤΗ ΣΥΜΒΑΣΗ ΓΙΑ ΤΗΝ ΑΠΑΓΟΡΕΥΣΗ Ή ΠΕΡΙΟΡΙΣΜΟ ΧΡΗΣΗΣ ΟΡΙΣΜΕΝΩΝ ΣΥΜΒΑΤΙΚΩΝ ΟΠΛΩΝ ΠΟΥ ΜΠΟΡΟΥΝ ΝΑ ΘΕΩΡΗΘΟΥΝ ΩΣ ΕΞΑΙΡΕΤΙΚΩΣ ΕΠΙΒΛΑΒΗ Ή ΩΣ ΠΡΟΚΑΛΟΥΝΤΑ ΑΔΙΑΚΡΙΤΩΣ ΑΠΟΤΕΛΕΣΜΑΤΑ ΠΡΟΣΘΕΤΟ ΠΡΩΤΟΚΟΛΛΟ ΑΡΘΡΟ ΠΡΩΤΟ.-Το Πρωτόκολλο που ακολουθεί θα προσαρτηθεί στη Σύμβαση για την απαγόρευση ή περιορισμό χρήσης ορισμένων συμβατικών όπλων που μπορούν να θεωρηθούν ως εξαιρετικώς επιβλαβή ή ως προκαλούντα αδιακρίτως αποτελέσματα, («η Σύμβαση») ως Πρωτόκολλο ΙV. Σελ. 974,40(α) Τεύχος 1389 Σελ. 14 «ΠΡΩΤΟΚΟΛΛΟ ΣΧΕΤΙΚΑ ΜΕ ΤΑ ΟΠΛΑ ΛΕΪΖΕΡ ΠΟΥ ΠΡΟΚΑΛΟΥΝ ΤΥΦΛΩΣΗ» (ΠΡΩΤΟΚΟΛΛΟ ΙV) Άρθρ.1.-Απαγορεύεται η χρήση όπλων λέϊζερ που έχουν σχεδιασθεί ειδικά, ώστε μοναδική λειτουργία τους κατά τη μάχη ή μία από τις λειτουργίες τους κατά τη μάχη είναι να προκαλούν μόνιμη τύφλωση στη μη βελτιούμενη όραση, δηλαδή στο γυμνό οφθαλμό ή στον οφθαλμό που φέρει διορθωτικούς φακούς όρασης. Τα Υψηλά Συμβαλλόμενα Μέρη δεν θα προμηθεύουν με τέτοια όπλα οποιοδήποτε Κράτος ή μη κρατικό φορέα. Άρθρ.2.-κατά τη χρήση συστημάτων Λέιζερ τα Υψηλά Συμβαλλόμενα μέρη θα λαμβάνουν όλες τις δυνατές προφυλάξεις προς αποφυγή πρόκλησης μόνιμης τύφλωσης της μη βελτιούμενης όρασης. τέτοιες προφυλάξεις περιλαμβάνουν την εκπαίδευση των ενόπλων δυνάμεων τους και άλλα πρακτικά μέτρα. Άρθρ.3.-Η τύφλωση ως τυχαίο ή παρεπόμενο αποτέλεσμα της νόμιμης στρατιωτικής χρήσης συστημάτων λέιζερ, συμπεριλαμβανομένων συστημάτων έιζερ που χρησιμοποιούνται κατά του οπτικού εξοπλισμού, δεν καλύπτεται από την απαγόρευση του παρόντος Πρωτοκόλλου. Άρθρ.4.-Για το σκοπό του παρόντος πρωτοκόλλου, «μόνιμη τύφλωση» σημαίνει μη αναστρέψιμη και ανεπανόρθωτη απώλεια της όρασης η οποία προκαλεί σοβαρή αναπηρία, χωρίς προοπτική ίασης. Σοβαρή αναπηρία αντιστοιχεί με απώλεια της οπτικής οξύτητας, μικρότερη από 20/200 Snellen, η οποία μετράται με τη χρήση και των δύο οφθαλμών. 36.Κ.δ.2-4 Περιορισμός χρήσης ορισμένων συμβατικών όπλων ΜΕΡΟΣ ΔΕΥΤΕΡΟ ΘΕΣΗ ΣΕ ΙΣΧΥ Το παρόν πρωτόκολλο θα τεθεί σε ισχύ, όπως προβλεπεται στις παρ. 3 και 4 του Άθρ. 5 της Σύμβασης. Άρθρο δεύτερο.-Η ισχύς του παρόντος νόμου αρχίζει από τη δημοσίευσή του στην εφημερίδα της Κυβερνήσεως και του Πρωτοκόλλου που κυρώνεται από την πλήρωση των προϋποθέσεων των παρ. 3 και 4 του Άρθρ. 5 της Σύμβασης. 